Előterjesztés száma: 87/2023.
ELŐTERJESZTÉS
a Képviselő-testület 
2023. április hónap 27. napján tartandó rendes ülésére
	Előterjesztés tárgya:
	Döntés a Fóti Gazdasági Ellátó Szervezet alapító Okiratának módosításáról

	Előterjesztő:
	dr. Vass György polgármester
	

	Törvényességért felelős:
	dr. Mihályi Zsolt Apor
 jegyző
	

	Készítette:
	Katonáné dr. Ulrich Zsuzsanna
jegyzői kabinet vezető
	

	Szakmai szempontból ellenőrizte:
	dr. Mihályi Zsolt Apor
 jegyző
	

	Pénzügyi, gazdasági szempontból ellenőrizte:
	dr. Kanti Gábor 
gazdasági vezető
	

	Jogi, törvényességi szempontból ellenőrizte:
	dr. Dudás Melinda
 jogtanácsos 
	

	Tárgyalja:
	 -

	Egyeztetve, tájékoztatva:
	-

	Javasolt meghívott:
	Hamala Katalin GESZ igazgató

	A határozati javaslat elfogadásához szükséges szavazattöbbség:
	a.) egyszerű szavazattöbbség 
b.) minősített szavazattöbbség 

	Az előterjesztés zárt kezelését kérjük
	a.) igen 
b.) nem



Tisztelt Képviselő-testület!

I. Előzmények:

A Fóti Gazdasági Ellátó Szervezet (a továbbiakban: GESZ) látja el az Önkormányzat által alapított intézmények, költségvetési szervek pénzügyi-gazdálkodási feladatait, mely intézmények és feladatok nevesítésre kerültek a GESZ Alapító Okiratában. A 2023. január 1. napjától létrejött új Fóti Városi Könyvtár és Közérdekű Muzeális Gyűjtemény intézmény pénzügyi-gazdálkodási feladatait is a GESZ látja el, ezért indokolt volt a változások módosítása és átvezetése az Alapító Okiratban. A Képviselő-testület 2023. januári rendes ülésén a 10/2023.(I.26.) határozatával döntött az Alapító Okirat módosításáról.
 
II. A döntéshez szükséges információk, tájékoztatások:

2023. március 11-én a Magyar Államkincstár értesítette az Önkormányzatot, hogy a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet (továbbiakban: PM rendelet) 2023. március 9-ével bekövetkezett változása miatt a Magyar Államkincstár, mint törzskönyvi nyilvántartást vezető szerv, a törzskönyvi nyilvántartásban a szükséges adatváltozások átvezetésére, hivatalból indított eljárás keretében eseti, csoportos adatmódosítást hajtott végre, melynek oka a hivatkozott PM rendelet módosulása.

A törzskönyvi jogi személy következő kormányzati funkció kódja törlésre került:
- 041231 - Rövid időtartamú közfoglalkoztatás

A tájékoztatás értelmében a Magyar Államkincstár által vezetett törzskönyvi nyilvántartásból törölt kormányzati funkció kódot a költségvetési szerv alapító okiratából is törölni kell az államháztartásról szóló 2011. évi CXCV. törvény (a továbbiakban: Áht.) 105. § (3) bekezdés, valamint az Ávr. 5. § (4) bekezdés és 167/C. § (1) bekezdés d) pontjaiban foglaltaknak megfelelően a soron következő okirat módosításában, de a PM rendelet 9. §-a értelmében legkésőbb a módosítás hatálybalépésétől számított 90 napon belül, 2023. június 7. napjáig, tekintettel arra, hogy az alapító okiratok érvénytelen kormányzati funkciókat nem tartalmazhatnak.

A jogszabályi kötelezettségnek eleget téve, javasolt a Fóti Gazdasági Ellátó Szervezet Alapító Okiratának módosítása.

A fentiek alapján az alábbi határozati javaslatokat terjesztem Tisztelt Képviselő-testületek elé.
 
[bookmark: _Hlk20984187]III. Határozati javaslatok:
…/2023. (IV.27.) KT-határozat

[bookmark: _Hlk124778686]1./ Fót Város Önkormányzat Képviselő-testülete elfogadja a Fóti Gazdasági Ellátó Szervezet Alapító Okiratának módosítását a határozat 1. melléklete szerinti tartalommal.
2./ Fót Város Önkormányzat Képviselő-testülete felkéri a Polgármestert a döntést követő 15 napon belül intézkedjen a Fóti Gazdasági Ellátó Szervezet Alapító Okirata módosításának benyújtásáról a Magyar Államkincstár felé.
3./ Fót Város Önkormányzat Képviselő-testülete felhatalmazza a jegyzőt az Alapító Okirat módosításával összefüggő esetleges hiánypótlási eljárásban történő javítások előkészítésére, valamint felhatalmazza a polgármestert hiánypótlási eljárásban történő javításokat követően intézkedjen a Fóti Gazdasági Ellátó Szervezet Alapító Okirata módosításának benyújtásáról a Magyar Államkincstár felé.

Felelős: 1./-2./ pont: polgármester, 3./ pont: polgármester és jegyző
Határidő: 1./pont: azonnal, 2./ pont: 2023. április 30., 3./ pont: 2023. május 15.

Az előterjesztés mellékletei:
1. melléklet: Fóti Gazdasági Ellátó Szervezet Alapító Okiratának módosítása (egyben a határozat 1. melléklete)
2. melléklet: Fóti Gazdasági Ellátó Szervezet Alapító Okirata módosításokkal egységes szerkezetbe foglalva

Jogszabályi hivatkozás:
· az államháztartásról szóló 2011. évi CXCV. törvény
· az államháztartásról szóló törvény végrehajtásáról szóló 368/2011. (XII.31.) Korm. rendelet

2

